SET ปิดบวก 12 จุด แรงซื้อบลูชิพ หลังเงินเฟ้อไทยชะลอ จับตาถ้อยแถลงเฟดพรุ่งนี้
SET ปิดบวก 12 จุด รับแรงซื้อบลูชิพ หลังเงินเฟ้อไทยชะลอลงต่อเนื่อง สำหรับแนวโน้มวันพรุ่งนี้จับตาถ้อยแถลงประธานเฟดหากเน้นย้ำขึ้นดอกเบี้ยอาจกดดันตลาดลง โดยให้แนวรับสำคัญ 1,610 จุด และแนวต้าน 1,630-1,635 จุด
SET ปิดบวก 12 จุด รับแรงซื้อบลูชิพ หลังเงินเฟ้อไทยชะลอลงต่อเนื่อง สำหรับแนวโน้มวันพรุ่งนี้จับตาถ้อยแถลงประธานเฟดหากเน้นย้ำขึ้นดอกเบี้ยอาจกดดันตลาดลง โดยให้แนวรับสำคัญ 1,610 จุด และแนวต้าน 1,630-1,635 จุด
7 มี.ค. 2566

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน ฝ่ายวิจัย บล.เมย์แบงก์ (ประเทศไทย) กล่าวว่า ตลาดหุ้นไทยวันนี้ดีดตัวขึ้นตามตลาดหุ้นต่างประเทศที่มี Momentum ดีขึ้น ขณะที่ยังได้แรงหนุนจากปัจจัยในประเทศ หลังตัวเลขเงินเฟ้อของไทยเดือน ก.พ.ชะลอลงต่อเนื่องเป็นเดือนที่ 2 มาอยู่ในระดับต่ำสุดในรอบ 13 เดือน
สำหรับแนวโน้มวันพรุ่งนี้ขึ้นกับถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ต่อสภาคองเกรสสหรัฐในคืนนี้ หากยังคงส่งสัญญาณเดินหน้าขึ้นอัตราดอกเบี้ยหรือคุมเข้มนโยบายการเงิน อาจทำให้ตลาดมีแรงเหวี่ยงลงมาทดสอบแนวรับอีกรอบ และจะสร้างบรรยากาศอึมครึมไปจนกว่าจะถึงการประชุมเฟดในช่วงกลางเดือนมี.ค.นี้ โดยให้แนวรับสำคัญไว้ที่ 1,610 จุด เป็นจุดที่ไม่ควรหลุด และให้แนวต้านไว้ที่ 1,630-1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
TRUE มูลค่าการซื้อขาย 7,036.86 ล้านบาท ปิดที่ 8.40 บาท ลดลง 0.20 บาท
PTTEP มูลค่าการซื้อขาย 2,590.34 ล้านบาท ปิดที่ 154.00 บาท เพิ่มขึ้น 0.50 บาท
KBANK มูลค่าการซื้อขาย 2,039.96 ล้านบาท ปิดที่ 141.00 บาท เพิ่มขึ้น 1.50 บาท
AOT มูลค่าการซื้อขาย 1,837.36 ล้านบาท ปิดที่ 69.75 บาท ลดลง 0.75 บาท
DELTA มูลค่าการซื้อขาย 1,592.05 ล้านบาท ปิดที่ 996.00 บาท เพิ่มขึ้น 20.00 บาท